Yritys - Jydacom
Maankuulut Jydacom-ratkaisut toimittaa EVRY
Jydacomin tarina alkaa vuodesta 1981, jolloin Tuula Pitkänen yhdessä silloisen yhtiökumppaninsa kanssa perusti Jyväsdata Oy nimisen yhtiön Jyväskylässä. Ensimmäisiä asiakkaita yrityksellä oli nuori rakennusinsinööri Juha Aspinen. Juha oli silloin Rakennusliike Aspisen tekninen johtaja ja hänellä oli jo silloin paljon visioita siitä, mitä rakennusyritys voisi tehdä mikrotietokoneella. Näitä visioita lähdettiin sitten yhdessä toteuttamaan ja Juha tuli sittemmin mukaan myös yrittäjäksi Jyväsdataan. Nuoret yrittäjät ryhtyivät miettimään miten tietotekniikka (”ATK” kuten silloin sanottiin) voitaisiin valjastaa palvelemaan laajemminkin rakennusalaa.
Rakennusliikkeet tykästyivät alalle hyvin sopiviin ohjelmiin, osaavaan palveluun ja rehteihin toimintamalleihin. Jydacom-ratkaisusta tuli tunnustettu, rakennusalan johtava toiminnanohjausjärjestelmä.
Vuonna 2011 Jydacom-liiketoiminta siirtyi osaksi EVRY-konsernia. Yhtiön nimi on nykyisin EVRY Finland Oy. Tällä hetkellä Jydacom-toiminnassa on mukana noin 50 henkilöä.
Toimintaamme ohjaavat edelleen samat periaatteet: rakentajille sopivat hyvät ohjelmistot, ammattitaitoinen palvelu ja reilu meininki.
Jydacom-liiketoiminta jatkuu suomalaisin voimin ja kehitystä tehdään paikallisesti suomalaisten asiakkaiden tarpeiden perusteella.
Omistajamme EVRY-konserni on pohjoismainen tietotekniikan monitaitaja. Jydacom-liiketoiminnan lisäksi EVRYllä on Suomessa useita itsenäisiä toiminta-alueita, mm. EVRY Card Services, Findwise ja Exonor. Konsernissa on kaikkiaan yli 8000 työntekijää. Se on Norjan suurin ja Ruotsin 4. suurin IT-yritys.
yli puolet käyttää Jydacom-järjestelmää
Yhteistyö EVRY Jydacomin kanssa on erittäin ammattimaista ja helppoa, koska siellä tunnetaan rakennusala ja suomalaisten rakennusyritysten tarpeet niin hyvin.
Työpäällikkö Markku Mäkelä